钦定古今图书集成/明伦汇编/氏族典/第247卷 > 张珪
## 钦定古今图书集成/明伦汇编/氏族典/第247卷 > 张珪

按《元史张珪传》：“珪字公端，弘范之子也。少能挽强命
中。至元十六年，年十六，摄管军万户。十七年，真拜昭
勇大将军、管军万户，镇建康。二十九年，入朝，拜镇国
上将军，江淮行枢密副使。成宗即位，行院罢。大德三
年，遣使巡行天下，珪使川陕，问民疾苦，振恤孤贫，罢
冗官，黜贪吏。还擢江南行御史台侍御史，换文阶中”
奉大夫，迁浙西肃政廉访使。召拜佥枢密院事，又拜
江南行台御史中丞，谢病归。武宗即位，召拜太子谕
德，未数日，拜宾客。尚书省立，召拜左丞。皇庆元年，拜
荣禄大夫、枢密副使。皇太后以中书右丞相铁木迭
儿为太师，万户别薛参知行省政事，珪曰：“太师论道
经邦，铁木迭儿非其人，别薛无功，不”得为外执政。车
驾度居庸，失列门，传皇太后旨，召珪切责杖之。珪创
甚，舆归京师，明日，遂出国门。珪子景元以父病笃，告
遽归，帝不怿，遣参议中书省事换住往，赐之酒，遂拜
大司徒，谢病家居。继丁母忧，庐墓寝苫，啜粥者三年。
至治二年，起珪为集贤大学士，又拜中书平章政事。
泰定元年，帝开经筵，封蔡国公，知经筵事。二年，得旨
暂归。三年春，上遣使召珪，拜翰林学士承旨、知制诰。
帝察其诚病，命养疾西山。继得旨还家。四年十二月
薨。珪自号“澹庵。”子六人。

辉州。思明颖悟过人，读书日记千言。至元十九年，由
侍仪司舍人辟御史台掾，又辟尚书省掾，擢为大都
路治中。思明固辞，乃改湖广行省都事。元贞元年，召
为中书省，检校六曹，无滞案，迁户部主事。大德初，擢
左司都事。五年，转吏部郎中。九年，改集贤司直。十年”，
除江浙行中书省左右司郎中。至大三年，迁两浙盐
运使，未上，入参议枢密院事，改中书省左司郎中。皇
庆元年，再授两浙盐运使。二年，召为户部尚书。延祐
元年，进参议中书省事。三年，拜中书参知政事。仁宗
即位，近臣疾其持法峭直，日构谗间，出为工部尚书。
帝问左右曰：“张士瞻居工部，得无怏怏乎？”对曰：“勤政
如初。”帝嘉叹之，命授宣政院副使。五年，除西京宣慰
使，拜中书参知政事，升左丞。及拜住为左丞相，与帖
木迭儿各树朋党，贼害忠良，诬以不支蒙古子女口
粮，饿死四百人，遂废于家。天历元年，起为江浙行中
书省左丞。二年，复以中书左丞召入觐，移告去。《重纪》，
至元三年卒。思明平生不治产、不畜财。尢明于律；与
谢仲和、曹鼎新同称“三绝。”谥“贞敏。”